AUTO - PREZENTARE 


Eu sunt arcaşul ce-a lansat săgeți 
Uşoare înspre ținte mişcătoare, 
Grăbit s-obţină, cât mai e-n vigoare, 
Ecouri limpezi de la exegeți. 


Noian de texte, poate visătoare, 

vreau să ofer, sfidând cei albi nămeți, 
Dispuşi s-atace, vajnici, săltăreţi, 
Eroul ce priveşte-n sus, spre soare. 


Un drum ciudat, ca o sinusoidă 
Trasată de-un electro-inginer, 
Se-apropie de tainica absidă 


Cătând în zări suprema piramidă, 


Himera ce un vrednic lăncier 
n-o poate crede doar... efemeridăi 


PRIN CANALELE VEN 


N 


RONDEL 


Veneția-mi tăiase răsuflarea 
Cu frumuseţea ei de ideal, 

Cu măreția sa şi cu grandoarea 
Unui trecut ştiind că-i epocai. 


Şi când privisem lacom 

la splendoarea 
Vedetelor de film la festival 
Veneţia-mi tăiase răsuflarea 
Cu frumusețea ei de ideal. 


Cu-al său palat 
ce se-oglindea în marea 
Ce se simțea ajunsă sus... 


pe val (!), | 


Ce fete-având în ochi 
doar desfătarea 


Dar şi cu... izu-i aspru, de canal, | 


Veneţia-mi tăiase răsuflarea. 


| SONET 


| Se-aprinde steaua şubredei Veneții 

| Când, declanşat de-un dor, 

| scurt-circuitul 
| Venit din larg, purta, uitându-şi ritul, 

| Pe umorist spre... mijlocul găleți. 


| Pe Leul din San Marco şugubeţii 

| ÎI duc la Zoo, ca să-i sape mitul, 

| De-aceea-i prinde-acuma (vai!) bocitul 
| Pe vechii ghizi, mari bişniţari ai pieţii. 


| Dând cep butoaielor 

| cu vin de Chianti, 
| Beat, dogele îşi pierde câte-o... 

doagă; 
| lar Podu! cu suspine se tot roagă 

| De umorist strigându-i, sec: „Avanti!” 


| iar luna goală degusta-n gondolă 
| Un peşte... cod, cântând o barcarolă... 


EPIGRAMA.. 


„„.E-un ascutit tăiş de brici, 
E şfichiul dur al unui bici, 
Sau o plăcintă de urzici 
Cu-aluat din... piele de arici! 


„..E-o lovitură de gârbaci, 
Din partea unui tip dibaci 
Ce, cu magia unui vraci, 
Piesneşte ca s-alunge... draci! 


-E un penalty într-un meci 
Cu cei cu capetele seci 
Şi-având prestații de zevzeci, 
Sau cei ce-oferă,-n scris,... ghiveci! 


„„.Cu o tărie ca de scotch 
Şi duritatea unor roci, 
Lansează (nu cu un... puşcoci) 
Mici gloanțe înspre mari escroci! 


„.„„Lovind cu poante de măciuci, 
Brav, manevrate de haiduci, 
Se-nalţă-n zboruri de... năluci 
Deasupra unui cuib de cuci! 


PARADOXURI 
(1) 


Nu vreau s-aduc acuze firii 
Căci vina ei îmi pare mică; 
Dar perspectiva încălzirii 

O poate îngheţa... de frică! 


(2) 
Totul, ştim desigur, trece 
Dar când încăizirea creşte, 
Dacă judecăm la rece, 
Asta nu ne încălzeşte. 


SOLUTIE DE REZERVĂ 


Vara de-i caniculară 
Aş avea o mică vrere: 
Dacă apa-i tot mai rară 
Să avem destulă bere. 


POVARĂ GREA 


Anu-ntreg plătim căidura: 
larna pentru-a o avea, 

Vara (când ne-a-ntors natura) 
Spre-a scăpa cumva de ea! 


CĂLDURĂ MARE, MON CHER 


Căldura-i mare azi, mon cher, 
De parc-am fi în altă eră, 

Dar e mai mare, vreau să sper, 
Cea a iubirii... oui, ma chere! 


RECORD ABSOLUT 


Canicula lansează nade, 

Cu toate astea poţi să spui că 

Recordul consemnat în grade 
E tot la ţuică! 


MIMETISM? 


Problema e de anvergură: 

Deşi-s vestiți celebri-i nuri, 
De când cu apriga căldură 
lubita-mi pare în călduri! 


VACANŢA... MARE 


Când aprigul soare 
Lansează-a sa vrajă 
Mă duc iar la mare... 
Distanţă de plajă. 


